Publication: Magyar Közlöny
Issue: MK-1998-32 (Year: 1998, Number: 32)
Era: 1990-2004
Section: a 21/1998. (IV. 17.) IKIM rendelethez
Paragraph Index: 364

a) Minden géphez mellékelni kell használati utasítást, amely legalább a következőket tartalmazza: — a gépen feltüntetett információk megismétlését — kivéve a sorozatszámot — (1.7.3. pont) minden arra alkalmas többletinformációval kiegészítve, amely megkönnyíti a karbantartást (az importáló és a szervizelést, javítást végzők címei stb.); — a gép rendeltetésszerű használatát, az 1.1.2. c) pont értelmében; — a kezelőszemély tartózkodási helyeit a gépnél; — utasításokat a biztonságos = üzembe helyezésre, = használatra, illetve működtetésre, = mozgatásra, megadva azon részegységek tömegét, amelyeket külön kell mozgatni, = telepítésre, illetve felszerelésre, = össze- és szétszerelésre, = beállításra, = karbantartásra beleértve az ápolást és az üzemzavarok elhárítását is; — ha szükséges, akkor a képzési utasítást; — ahol szükséges, a géphez tartozó szerszámok fő jellemzőit. Szükség esetén a használati utasításban fel kell hívni a figyelmet azokra a módokra, ahogyan a gépet nem szabad használni (nem megengedett használat).

Source: https://magyarkozlony.hu/hivatalos-lapok/f09911e4c9cf59b5eacbe293c7e3a1b4a2f7daa2/dokumentumok/94109914ef31ddfadd6e075aa568c9fd38ed4230/letoltes